**SUSITARIMAS DĖL 2023 M. RUGPJŪČIO 30 D. DARBŲ RANGOS SUTARTIES NR.VPS-160 SĄLYGŲ PAKEITIMO**

2024 m. gruodžio d. Nr. VPS-

**Šakių rajono savivaldybės administracija**, esanti adresu Bažnyčios g. 4, LT-71115 Šakiai, juridinio asmens kodas 188772814 , atstovaujama administracijos direktoriaus Vytauto Ižganaičio, veikiančio pagal rajono savivaldybės tarybos 2024 m. kovo 15 d. sprendimu Nr. T-58 „Dėl Šakių rajono savivaldybės administracijos nuostatų patvirtinimo“ patvirtintus Šakių rajono savivaldybės administracijos nuostatus (toliau – **Užsakovas**), ir **uždaroji akcinė bendrovė „Parama“**, esanti adresu Gardino g. 30, LT-62154, Alytus, juridinio asmens kodas 165108836, atstovaujama direktoriaus Kastyčio Nauckūno, veikiančio pagal bendrovės įstatus, (toliau – **Rangovas**), toliau kartu šioje pirkimo sutartyje vadinami Šalimis, o kiekvienas atskirai – Šalimi, sudarė šią pirkimo sutartį, toliau vadinama – Sutartimi.

**atsižvelgdamos į tai, kad:**

1. Šalys 2023 m. rugpjūčio 30 d. sudarė sutartį Nr. VPS-160 dėl Šakių raj. sav., Kudirkos Naumiesčio sen., Kudirkos Naumiesčio m., Vilties gatvės (Nr. Kna-17) kapitalinio remonto darbų (toliau – Darbai) atlikimo (toliau – **Sutartis**). Pradinės sutarties vertė yra 295 206,61 Eur (du šimtai devyniasdešimt penki tūkstančiai du šimtai šeši eurai, 61 ct ) be PVM.
2. Sutarties 14.11 punkte nustatyta, kad *Sutartis jos galiojimo laikotarpiu gali būti keičiama neatliekant naujos pirkimo procedūros, vadovaujantis Viešųjų pirkimų įstatymo 89 straipsniu.*
3. Sutarties vykdymo metu iškilo poreikis:
   1. įsigyti papildomų darbų, kurie išvardinti lokalinėse sąmatose (1 priedo 5.1 priedas ir 5.2 priedas) ir kurių vertė yra 19 337,68 Eur (dešimt tūkstančių vienas šimtas septyniasdešimt septyni eurai 53 ct) su PVM, (15 981,55 be PVM).

Nustatyta sutarties vertė po šio pakeitimo yra 376 537,68 Eur (trys šimtai šešiasdešimt septyni tūkstančiai trys šimtai septyniasdešimt septyni eurai 53 ct) su PVM, 311 188,16 Eur (trys šimtai trys tūkstančiai šeši šimtai septyniolika eurų 79 ct) be PVM.

4. Vadovaujantis LR Viešųjų pirkimų įstatymo (toliau – VPĮ) 89 straipsnio 1 dalies 2 punktu, Sutartis gali būti keičiama neatliekant naujos pirkimo procedūros, kai būtina iš to paties tiekėjo pirkti papildomų darbų, kurie nebuvo įtraukti į pirminį pirkimą, kai yra visos šios sąlygos kartu:

*a) tiekėjo pakeitimas* *negalimas dėl ekonominių ar techninių priežasčių, tokių kaip pagal pirminį pirkimą įsigytos įrangos, paslaugų ar įrenginių pakeičiamumo ir sąveikumo reikalavimų užtikrinimas, ir dėl to, kad perkančiajai organizacijai sukeltų didelių nepatogumų ar nemažą išlaidų dubliavimą;*

*b) atskiro pakeitimo vertė neviršija 50 procentų pradinės pirkimo sutarties ar preliminariosios sutarties vertės. Tokiais pakeitimais negali būti siekiama išvengti šiame įstatyme pirkimui nustatytos tvarkos taikymo.*

5. Pakeitimas grindžiamas šiomis aplinkybėmis, atitinkančiomis aukščiau nurodytus VPĮ reikalavimus:

a) papildomus darbus būtina įsigyti iš Rangovo, kadangi rangovo pakeitimas negalimas dėl techninių priežasčių, tokių kaip pagal pirminį pirkimą įsigytų darbų sąveikumo reikalavimų užtikrinimo, taip pat dėl ekonominių priežasčių, tokių kaip išlaidų dubliavimo;

b) šiuo susitarimu atliekamo pakeitimo vertė sudaro 2,85 proc. pradinės Sutarties vertės;

**vadovaujantis** LR viešųjų pirkimų įstatymo 89 straipsnio 1 dalies 2 punktu, Sutarties 14.11 punkto nuostatomis,

**susitarė dėl toliau išvardintų sąlygų:**

1. Įsigyti papildomų darbų, kurie išvardinti lokalinėje sąmatoje (1 priedo 5 priedas) ir kurių vertė yra 10 177,53 Eur (dešimt tūkstančių vienas šimtas septyniasdešimt septyni eurai 53 ct) su PVM, (8 411,18 be PVM).

2. Susitarimas yra neatskiriama Sutarties dalis ir galioja kartu su Sutartimi.

3. Susitarimas įsigalioja jį pasirašius abiem Šalims ir galioja iki visų sutartinių įsipareigojimų įvykdymo ar jos nutraukimo Sutartyje nustatyta tvarka.

4. Susitarimas sudarytas lietuvių kalba, pasirašant kvalifikuotais elektroniniais parašais. Sudaromas 1 (vienas) Susitarimo egzempliorius.

5. Susitarimo priedai:

5.1. Susitikimo protokolas.

|  |  |  |  |
| --- | --- | --- | --- |
|  |  | |  |
| **Užsakovas**  Šakių rajono savivaldybės administracija  Kodas 188772814  Bažnyčios g. 4, LT-71115 Šakiai  Tel. (+370 345) 60750  El. paštas savivaldybe@sakiai.lt  A. s. LT68401004210001016  AB Luminor bank, kodas 40100  Administracijos direktorius  A. V.  Vytautas Ižganaitis  \_\_\_\_\_\_\_\_\_\_\_\_\_\_\_\_\_  data | | | **Rangovas**  **Uždaroji akcinė bendrovė „Parama“**  Juridinio asmens kodas 165108836  Gardino g. 30, LT-62154 Alytus  Tel. +370 315 74640  El. paštas info@alytausparama.lt  Direktorius  A. V.  Kastytis Nauckūnas  \_\_\_\_\_\_\_\_\_\_\_\_\_\_\_\_\_\_  data | |
|  |  | |  |